Tatoeba sentences — language code: yue
佢喺巴士度讓咗個位俾一個老婆婆。
你識唔識講意大利文㗎？
俾我睇吓你部錄影機。
我讀中學嗰陣做過保姆嚟賺外快。
你做咩搵隻手嚟搣塊布，唔用較剪剪呀？
呢度有冇人識講日文㗎？
「你介唔介意我食煙呀？」「唔介意。」
佢識講英文同法文。
個天黑咗之後就唔好俾佢出街喇。
你去到美國就會掛住日本啲嘢食㗎喇。
綠色好襯你。
佢係咪的士司機嚟㗎？
我無論點都要攞到場演唱會張入場劵。
十點之後唔好打電話俾我。
你睇吓你，食到成個口都係喇。
我見到一架紅色車同埋一架白色車，紅色嗰架靚過白色嗰架。
我喺巴士度俾人撻咗個銀包。
隻紙鷂𠽤咗喺樖樹度。
你聽真啲就聽到㗎喇。
唔該你借把刀俾我吖。
我已經等咗你成個幾鐘喇。
跟住我就攞住本書走咗出去散步。
我下年就十七歲喇。
佢成日都望住你。
佢哋塞車塞咗幾粒鐘。
我叫個侍應睇吓可唔可以幫我哋換張好啲嘅枱。
點先知個病人係咪喺度咋病呀？
個伯伯講咗個好搞笑嘅故仔俾班小朋友聽。
我唔會輸嘅！
佢送咗對好靚嘅鞋俾我。
佢就係喺呢間屋度出世㗎喇。
個醫生開咗啲藥俾個病人。
我已經喺呢度做咗十年喇。
大就可能大咗小小，不過呢個信封冇問題㗎喇。大得濟好過細得濟吖嘛。
我健完身之後，就飲咗杯加咗蛋白粉嘅牛奶。
佢一個禮拜之前生咗個雙胞胎。
我漏咗你把遮喺架巴士度。
我阿爸買咗部模型飛機俾我做聖誕禮物。
你係咪喺呢度唔見咗嘢呀？
我唔係話你啲答案一定錯。
我個仔搭親巴士都會暈車浪。
佢係咪仲發緊燒呀？
我可唔可以借你架單車嚟用吓呀？
因為天氣好差，所以佢嚟唔到。
我喺間高級餐廳度覺得好唔自在。
因為雙方都唔肯投降，所以場仗打咗好耐。
因為係星期日，所以啲舖頭都閂晒門。
佢一開始嗰陣都唔知自己贏咗場演講比賽。
佢幫咗我手，我就請返佢飲嘢。
有個女人寫咗卅本書講點樣做一個快樂嘅人，跟住就自殺死咗。
呢啲睡衣好吸汗。
尋日淨係得幾個人嚟咗開會。
你實係估都估唔到會喺啲噉嘅地方度撞到你個老師啦。
㖡，老師呀，黑板上面寫嗰個唔係指數函數，係三角函數嚟個喎……
而家係朝頭早八點。
佢個名已經到咗口唇邊喇。
啲人成日話日文好難學。
而家啲超級市場閂晒門㗎喇，我哋惟有攞雪櫃淨返啲嘢嚟用啦。
支火箭而家應該已經到咗月球喇。
我出咗去嗰陣有冇人打電話嚟搵我呀？
我俾咗我個地址佢。
我喺圖書館度撞到你阿媽。
佢晏咗起身。
張紙大得濟，擺唔落個信封度。
我個鬧鐘冇響到，所以我瞓過咗龍。
聽日係星期日。
呢張相係咪最近影㗎？
你有冇多一個架可以俾我用㗎？
你俾你阿媽鬧嗰陣，唔應該噉樣駁嘴。
佢領養咗嗰個孤兒。
我想要啲嘢嚟送酒。
我醒唔起我擺咗條鎖匙喺邊度。
你肯買夠三千個，我哋就俾個九七折你。
張枱上面嗰部計數機係我嘅。
你應該食啲嘢先走。
佢抌咗塊石頭落個池度。
佢放低咗枝槍。
我聽講連啲的士司機都成日喺東京蕩失路個喎。
喺度游緊水嗰個男仔就係我細佬嚟㗎喇。
老實講，佢新出嗰本小說真係有啲悶。
佢同我講話：「今晚不如出去食吖。」
我哋唔單止同坐一條船，仲個個都暈晒船浪添。
如果我有佢咁有錢就好喇。
我每半個月就會攞我啲衫去乾洗舖度洗。
尋日有架貨車撞咗埋呢埲牆度。
佢倒咗啲滾水落個杯度。
佢已經連續睇咗四個鐘書喇。
佢揸揸吓車返工，架車就突然間死咗火。
你要喺下一個站度轉車。
你掂嗰條電線就會觸電㗎喇。
我哋坐嗰架巴士八點出發，跟住十一點就到咗波士頓。
我講講吓嘢，佢就突然間收咗線。
佢尋日溫咗成晚書。
我叫咗佢停，佢都繼續講嘢。
個會可唔可以喺兩個鐘頭之內開完呢？
你尋日應該嚟吖嘛。
我尋日去咗髮型屋剪頭髮。
佢個老公係英文老師，所以佢有得上免費英文堂。
你哋係點識㗎？
佢去到個巴士站嗰陣，已經見唔到架巴士喇。
佢冇可能一日之內就搞得掂。
你係幾時同埋喺邊度識佢㗎？
我唔戴眼鏡都睇到書。
唔好問埋啲咁戇居嘅問題嚟煩我啦。
我阿哥做咗廚師。
我漏低咗啲嘢喺間房度。
今次係我第二次搭飛機。
我會擺埋個作者名同埋個出版社名落去。
你做咩唔同佢跳舞嘅？
奇跡就係因為唔會發生，所以先叫做奇跡咖嘛！
個男仔連襪都未除就走咗去瞓覺。
我唔係同你講嘢，我係同隻馬騮講嘢。
八月唔使返學。
你做咩油咗張長凳做紅色嘅？
你可唔可以俾我睇吓你尋日買咗啲咩呀？
佢哋喺三年前搬咗嚟呢度住。
嚟日本旅行啲外國人個個都話呢度啲物價貴得濟。
佢喺度玩緊毛公仔。
今日有啲凍。
你見唔見到前面嗰個標誌寫住啲咩呀？
你做咩講埋啲噉嘅嘢呀？
有啲嘢入咗我隻眼。
佢係聰明人，唔會攞晒啲錢嚟買馬嘅。
我哋今日俾班伙記早啲返屋企啦。
佢啲仔女個個都有自己獨立一間房。
我仲未食早餐。
嗰度成日都逼滿晒人㗎，但係今日我訂咗枱，所以唔使擔心。
架車泊咗喺座大廈前面。
座山上面有一間屋。
我舉高咗隻手嚟截的士。
班小朋友瞓緊覺㗎。唔該你細聲啲啦。
你至少都講返句多謝吖。
我想再睇多次套戲。
我買咗部新嘅剃鬚刨。
我哋喺巴士總站度撞到佢哋。
佢照顧佢個病咗嘅細妹已經照顧咗十年喇。
呢隻蛋糕真係冇啲人講到咁好食囉。
阿爸冇咗份工，更加慘嘅係阿媽又病咗。
你鍾意聽音樂多啲吖，定係唱歌多啲呀？
我唔見咗條門匙，所以我入唔到間屋。
佢養咗兩隻貓：一隻係黑色嘅，一隻係白色嘅。
我梗係信得過啦。我之前有冇俾過流料你吖？
我由今朝開始就一路喺度打呢份報告書，但係到而家都淨係打咗一半。
前幾日仲係好涼、好舒服，但係而家就開始凍喇。
天氣咁熱，要戴返頂帽先好出街呀。
佢架車啱啱整返好喇。
我俾咗張飛個看門員睇，跟住就走咗入間戲院度。
佢唔小心落咗啲鹽落佢杯咖啡度。
你喺嗰度做咗啲咩呀？
包唔包埋早餐㗎？
你瞓覺之前最好整熄啲火先。
你個銀包同我嗰個好似樣。
唔好意思，我而家好忙呀。
醫生而家唔得閒。
因為我好眼瞓，所以就走咗去瞓。
我發覺有隻細細隻嘅灰色嘅動物喺度望住我哋。
佢哋擺明就係妒忌佢又有錢又有地位啦。
我保證我以後都會準時㗎喇。
你識唔識得用呢部機呀？
你去咗邊度渡假呀？
佢開着咗部收音機。
我叫咗兩個漢堡包。
雖然佢知道個真相，但係就乜都冇同我哋講。
呢間圖書館有冇英文雜誌㗎？
我隻錶每個禮拜慢三分鐘。
你瞓覺之前最好唔好食嘢。
我哋食完晚飯，不如去海灘散步吖。
冰溶嗰陣，就會變返做水。
呢間舖頭啲漢堡包好味過嗰間嗰啲。
睇嚟好似冇晒錢囉喎。
尋晚我冇刷牙就走咗去瞓覺。
我哋揀咗份好靚嘅生日禮物俾佢。
我走咗入間房度，見到佢喺度睇緊電視。
嗰個靚女係邊個嚟㗎？
詹森先生突然間改變主意，簽咗份合約。
橙甜過檸檬。
你有好多錢，但係我就冇。
唔該你俾布朗先生個電話我吖。
緊急聯絡電話幾多號呀？
我哋唔單止去咗巴黎，仲去埋羅馬添。
我部相機靚過你嗰部好多。
「走入去同老細講話你想加人工咪得囉。」「講就容易啫。」
我聽日一定要記得去買嗰本書。
我因為冇溫書，所以考試肥佬咗。
你揸得太快喇。
如果你想聽恐怖故事嘅話，我就講一個我喺幾個禮拜之前發嘅夢俾你聽啦。
絲綢摸上手又軟又滑。
呢個故仔嘅女主角係一個細路女。
你應該食少啲煙。
佢借咗兩本書俾我，但係到咗而家我都仲係兩本都未睇。
呢隻襪穿咗個窿。
佢大我三年。
你隻錶慢咗十分鐘。
我讀書嗰陣成日參加英文演講比賽。
你可唔可以幫我唱散呢張十蚊紙呀？
我走咗嗰陣，你可唔可以幫我照顧我隻狗呀？
佢話佢冇乜嘢，但係其實佢傷得好嚴重。
碗湯辣到噴火。
佢今朝早咗一個鐘起身。
我唔記得咗佢叫咩名。
唔好掟石頭。
我副眼鏡喺邊呀？
我哋最好喺個天開始落雨之前出發。
瑪莉到咗個巴士站嗰陣，架尾班巴士已經走咗喇。
佢好快就會返嚟㗎喇。
佢冇佢呀媽咁靚。
我沖完涼之後飲咗啲汽水。
佢想你留喺呢度。
你係咪同你阿爸阿媽一齊住㗎？
我同你講嘢嗰陣望住我！